Poštovani roditelji,

ovih dana bilježimo porast broja djece i odgojitelja, te drugih zaposlenika našeg vrtića zaraženih virusom covid ili su u samoizolaciji. Zbog toga vas sve još jednom molimo da djecu ne šaljete u vrtić kada postoji potencijalni rizik da je netko u obitelji zaražen (npr. čeka se testiranje nekog od ukućana, dijete se ne osjeća dobro iako nema karakterističnih simptoma, bili ste u kontaktu sa zaraženom osobom i sl.).

Također, molimo vas da se prije dovođenja djeteta u vrtić, neovisno o tome je li izostanak trajao manje od tri dana, konzultirate s djetetovim liječnikom. Do sada smo bili svjedoci da su djeca bila i negativna na PCR testu, a kasnije se pokazalo da su preboljela virus, ali i da nemaju apsolutno nikakvih simptoma a test im pokaže pozitivan nalaz. Sve promjene obavezno javite odgojiteljima vaše djece kako bi vrtić mogao promptno reagirati.

Svjesni smo da vam je teško „preko noći“ organizirati čuvanje djece ,međutim vrlo smo blizu stanja da zbog samoizolacija odgojitelja nećemo moći organizirati rad u skupinama u matičnim objektima vaše djece.

Molimo vas da ovaj dopis shvatite krajnje ozbiljno i odgovorno za dobrobit vaše djece, vas i vaših obitelji, ali i svih nas!

Hvala vam na razumijevanju!

DV Grigor Vitez